
RAPORT DE SPECIALITATE
privind ajustarea anuală a tarifelor la contractul subsecvent de servicii nr. 16 din 11.02.2022 aferent Acordului-Cadru de servicii nr.17 din 11.02.2019 privind activitățile specifice serviciului de salubrizare stradală în Municipiul Timișoara
Având în vedere Referatul de aprobare al proiectului de hotărâre al Primarului Municipiului Timişoara şi Proiectul de hotărâre privind  aprobarea ajustării anuale a tarifelor la contractul subsecvent de servicii nr. 16 in 11.02.2022 aferent Acordului-Cadru de servicii nr.17 din11.02.2019 privind activitățile specifice serviciului de salubrizare stradală în Municipiul Timișoara.

Facem următoarele precizări:

Potrivit art.6, alin.(1) lit.l și art.8, alin.(1) din Legea nr.101/2006 a serviciului de salubrizare, republicată, autorităţile deliberative ale unităţilor administrativ-teritoriale/sectoarelor municipiului Bucureşti au competenţe exclusive în ceea ce priveşte înfiinţarea, organizarea, gestionarea, coordonarea şi atribuirea serviciului de salubrizare a localităţilor, având următoarele atribuţii în domeniu: stabilirea, ajustarea ori modificarea tarifelor propuse de operator în conformitate cu normele metodologice*) elaborate şi aprobate de A.N.R.S.C. În exercitarea atribuţiilor ce le revin potrivit art. 6 alin. (1), autorităţile administraţiei publice locale adoptă hotărâri sau emit dispoziţii, după caz.
Conform art.8 alin.1 și alin.3, lit.k) din Legea nr.51/2006 a serviciilor comunitare de utilităţi publice, actualizată, autorităţile administraţiei publice locale au competenţă exclusivă, în condiţiile legii, în tot ceea ce priveşte înfiinţarea, organizarea, gestionarea şi funcţionarea serviciilor de utilităţi publice, precum şi în ceea ce priveşte crearea, dezvoltarea, modernizarea, reabilitarea şi exploatarea bunurilor proprietate publică sau privată a unităţilor administrativ-teritoriale care compun sistemele de utilităţi publice. În exercitarea competenţelor şi atribuţiilor ce le revin în sfera serviciilor de utilităţi publice, autorităţile deliberative ale administraţiei publice locale asigură cadrul necesar pentru furnizarea serviciilor de utilităţi publice şi adoptă hotărâri în legătură cu:aprobarea stabilirii, ajustării sau modificării preţurilor şi tarifelor, după caz, în condiţiile legii speciale, cu respectarea normelor metodologice/procedurilor elaborate şi aprobate de autorităţile de reglementare competente.
Potrivit art.2 alin.3 lit.f) din Legea nr.101/2006 a serviciului de salubrizare, republicată, serviciul de salubrizare cuprinde şi activitatea  de „măturat, spălat, stropit și întreținut căile publice”.
Prin Hotărârea nr.29/05.02.2019 Consiliul local al Municipiului Timişoara a aprobat varianta finală a Caietului de sarcini, a Acordului Cadru de servicii având ca obiect delegarea gestiunii serviciului publicde salubrizare stradalã  în municipiul Timișoara și a Contractului subsecvent  aferent Acordului Cadru, precum și atribuirea și încheierea acestora cu  ofertantul câștigator SC BRANTNER SERVICII ECOLOGICE SRL.

În conformitate cu prevederile art. 8 Ajustarea prețului, 8.2, 8.3, 8.4. din Acordul-cadru de servicii 17
din 11.02.2019, și cu prevederile art.19 Ajustarea prețului contractului, 19.2, 19.3, 19.4 din Contractul subsecvent de servicii nr.16 din 11.02.2022 la Acordul-cadru de servicii nr.17/11.02.2019., ajustarea tarifelor se va realiza când intervin modificări legislative, care pot afecta costurile cu serviciile de salubrizare, la solicitarea fundamentată a prestatorului. Ajustarea tarifelor pentru activitățile specifice serviciului de salubrizare se face în baza Ordinului Autorității Naționale de reglementare pentru serviciile comunitare de utilități publice nr. 109/2007 actualizat, art. 14, având formula:

[Delta (ct) + Delta (ct) x r%]. 

Pentru noile tarife se va încheia un act adițional la contractul subsecvent, fără modificarea valorii acordului 
Cadru.
Prin adresa nr.2835/08.03.2022 a Brantner Servicii Ecologice  SRL înregistrată la Primăria Municipiului Timişoara cu nr.SC2022-5671/09.03.2022, Brantner Servicii Ecologice  SRL solicită ajustarea tarifelor la contractul subsecvent de servicii nr. 16 in 11.02.2022 aferent Acordului-Cadru de servicii nr.17 din11.02.2019 privind activitățile specifice serviciului de salubrizare stradală în Municipiul Timișoara, ca urmare a modificărilor legislative, respectiv HG nr.1071/2021 privind stabilirea salariului de bază minim brut pe țară garantat în plată și în conformitate cu prevederile art.8 din Acordul-cadru de servicii nr. 17/11.02.2019,cu prevederile art.19 din Contractul subsecvent de servicii nr.16 din 11.02.2022 și cu prevederile art.14 din Ordinul ANRSC nr.109/2007.
Potrivit art.1 din HG nr.1071/2021 privind stabilirea salariului de bază minim brut pe țară garantat în plată, salariul de bază minim brut pe țară garantat în plată este de 2.550 lei lunar, începând cu data de 01.01.2022.
Documentaţia privind ajustarea tarifelor la contractul subsecvent de servicii nr. 16 din 11.02.2022 aferent Acordului-Cadru de servicii nr.17 din 11.02.2019 privind activitățile specifice serviciului de salubrizare stradală în Municipiul Timișoara, s-a întocmit  în conformitate cu prevederile HG nr.1071/2021 privind stabilirea salariului de bază minim brut pe țară garantat în plată,  cu prevederile art.8 din Acordul-cadru de servicii nr. 17/11.02.2019 și cu prevederile art.19 din Contractul subsecvent de servicii nr.16 din 11.02.2022.

Potrivit art.13 și art.14 din Ordinul nr.109/2007 a A.N.R.S.C. privind aprobarea Normelor metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor ajustarea tarifelor pentru activităţile specifice serviciului de salubrizare se realizează avându-se în vedere următoarele criterii:
a)pentru cheltuielile cu combustibilul tehnologic, cu lubrifianţi, cu energia electrică, cu materii prime şi materiale consumabile şi cu piese de schimb, cu pondere semnificativă în tarif, se va lua în calcul modificarea preţurilor de achiziţie faţă de preţurile în vigoare, în limita preţurilor de piaţă;
b)cheltuielile cu amortizarea se vor lua în calcul, respectându-se reglementările legale în vigoare;
c)cheltuielile cu redevenţa determinate potrivit prevederilor legale;
d)cheltuielile pentru protecţia mediului se vor lua în calcul la nivelul prevăzut de legislaţia în vigoare;
e)cheltuielile cu personalul se fundamentează în funcţie de legislaţia în vigoare, corelată cu principiul eficienţei economice;
f)fondul pentru închiderea depozitului de deşeuri şi urmărirea acestuia postînchidere, unde este cazul, în conformitate cu prevederile legale şi potrivit aprobării autorităţii administraţiei publice locale;
g)o cotă de profit.
Operatorul Brantner Servicii Ecologice  SRL solicită ajustarea tarifelor pentru următoarele lucrări: Măturatul manual al străzilor, trotuarelor, aleilor, parcărilor publice, stațiile mijloacelor de transport în comun, pasaje, subpasaje, poduri, pasarele, zone pietonale; Măturatul mecanizat al carosabilului și trotuarelor; Întreținerea curățeniei străzilor și trotuarelor; străzi asfaltate și balastate, parcări publice asfaltate și pavate, stațiile mijloacelor de transport în comun, zone pietonale, mal canal Bega, piste de biciclete, piețe volante, poduri și pasarele; Spălatul carosabilului și trotuarelor Manual (15% din suprafața totală); Spălatul carosabilului și trotuarelor Mecanizat (40% din suprafața totală); Stropitul carosabilului; Curățatul rigolelor (25% din suprafață totală). 
Potrivit art.129 alin.2 lit.d) şi alin.7 lit.n din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare, consiliul local exercită atribuţii privind gestionarea serviciilor de interes local. În exercitarea atribuțiilor prevăzute la alin.2, lit.d consiliul local , asigură potrivit competenţei sale şi în condiţiile legii, cadrul necesar pentru furnizarea serviciilor publice de interes local privind serviciile comunitare de utilități publice de interes local.

Având în vedere prevederile legale expuse în prezentul raport, apreciem că proiectul de hotărâre privind ajustarea anuală a tarifelor la contractul subsecvent de servicii nr. 16 din 11.02.2022 aferent Acordului-Cadru de servicii nr.17 din11.02.2019 privind activitățile specifice serviciului de salubrizare stradală în Municipiul Timișoara, îndeplineşte condiţiile pentru a fi supus dezbaterii şi aprobării plenului consiliului local.

